
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 608 

15 Απριλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιβολή πολλαπλών τελών για λαθρεμπορία στον 

στον ΗΕΙ_Α\Λ/Υ ΑϋΕΕ του ΜΑΗΜΟΨΩ. 1 

Επιβολή πολλαπλών τελών για λαθρεμπορία στον 

ΙΒΒΑΗΙΜ ΜΕΚΥ ΟΜΑΒ του ΜΟΗΑΜΕΩ. 2 

Καθιέρωση διαφορετικού ωραρίου εργασίας υπηρε¬ 
σιών του ΝΠΔΔ «Οργανισμός Πολιτισμού, Αθλητι¬ 
σμού και Νεολαίας Δήμου Αθηναίων». 3 

Καθιέρωση διαφορετικού ωραρίου λειτουργίας υπη¬ 
ρεσιών του Δήμου Πεντέλης. 4 

Τροποποίηση συστατικής πράξης της Κοινωφελούς 
επιχείρησης «Δημοτική Κοινωφελής Επιχείρηση 
Κοινωνικής Αλληλεγγύης και Πολιτισμού Δήμου 

Ιερός Πόλης Μεσολογγίου». 5 

Συγκρότηση της Επιτροπής Παρακολούθησης του 
Περιφερειακού Επιχειρησιακού Προγράμματος 

«Στερεά Ελλάδα» 2014 - 2020. 6 

Καθιέρωση υπερωριακής εργασίας, νυχτερινών, εξαι¬ 
ρέσιμων και αργιών του προσωπικού της Δημοτι¬ 
κής ΕπιχείρησηςΎδρευσης Αποχέτευσης Λέσβου 
για το έτος 2015 από δημοσιεύσεως στο ΦΕΚ έως 
και 31-12-2015. 7 


ΑΠΟΦΑΣΕΙ Σ 

(1) 

Επιβολή πολλαπλών τελών για λαθρεμπορία στον 
στον ΗΕΙ_Α\Λ/Υ ΑϋΕΙ_ του ΜΑΗΜΟΨΩ. 

Με την με αριθμ. 40/2014/2015/24-03-2015 καταλογι- 
στική πράξη της Διευθύντριας του Τελωνείου Αερολι¬ 
μένα «Ελευθέριος Βενιζέλος», επιβλήθηκαν, κατ’ άρθρο 
150 παρ. 1 α' του Ν. 2960/2001, στον ΗΕΙ_Α\Λ/Υ ΑΩΕΙ_ 
του ΜΑΗΜΟΩΩ, με αριθμό αιγυπτιακού διαβατηρίου Α 
05186027, πρώην κατοίκου Αγίου Παντελεήμονα Αχαρ- 
νών οδός Μαγνησίας αρ. 14, πρώην κατοίκου Κυψέλης 
Αττικής οδός Λήδας 6 και ήδη αγνώστου διαμονής, πολ¬ 
λαπλά τέλη ύψους δεκατεσσάρων χιλιάδων πεντακο- 
σίων ογδόντα τεσσάρων ΕΥΡΩ και πενήντα έξι λεπτών 
(14.584,56 €), πλέον ΤΧ και ΟΓΑ (2.4%) τριακόσια πενήντα 
ευρώ και δύο λεπτών (350,02 €), ήτοι συνολικά δεκα¬ 
τέσσερις χιλιάδες εννιακόσια τριάντα τέσσερα ευρώ 
και πενήντα οκτώ λεπτά (14.934,58€), για λαθρεμπορία 


καπνικών καθόσον στα Σπάτα Αττικής και συγκεκρι¬ 
μένα στον Διεθνή Αερολιμένα Αθηνών, την 24-10-2014, 
ημέρα Δευτέρα και ώρα 14.30, κατά την άφιξη του στον 
αερολιμένα Ελ. Βενιζέλος από το Κάιρο της Αιγύπτου 
με την πτήση Μ5 747, κατελήφθη να κατέχει στις απο¬ 
σκευές του ογδόντα εννέα (89) κούτες τσιγάρα, των 
δέκα πακέτων /είκοσι τεμαχίων έκαστο (20 κούτες ΙΜ 
ΒΙΩΕ, 5 κούτες Ι_Μ ΒΕΩ, 5 κούτες \Λ/ΙΝ3ΤΟΝ, 4 κούτες 
ΜΑΒΙΒΟΒΟ, 2 κούτες ΩΑνίΩΟν και 53 κούτες ΚΑΗΕΙΙΑ 
ίΙΘΗΤ) και επτά και μισό (7,5) κιλά καπνό για ναργιλέ (σε 
τριάντα συσκευασίες των 250 γραμμαρίων), τα οποία 
εισήγαγε στην Ελληνική Επικράτεια με τρόπο που συνι- 
στά το αδίκημα της λαθρεμπορίας. Με τον τρόπο αυτό 
επιχείρησε να στερήσει το Ελληνικό Δημόσιο και την 
Ευρωπάίκή'Ενωση από δασμοφορολογικές επιβαρύνσεις 
ύψους 2.929,99 ΕΥΡΩ, για τα τσιγάρα και 1.931.53 ΕΥΡΩ 
για τον καπνό, τα οποία δεν έφεραν τις ένσημες ταινί¬ 
ες φορολογίας του Υπουργείου Οικονομικών, από τις 
οποίες αποδεικνύεται η καταβολή αυτών και η νόμιμη 
προέλευση των καπνικών ειδών. 

Η παραπάνω πράξη του αποτελεί τελωνειακή παράβα¬ 
ση κατ’ άρθ. 142 παρ. 2 και 155 παρ. Ια' του Ν. 2960/2001. 

Η Προϊσταμένη της Διεύθυνσης 
ΙΩΑΝΝΑ ΧΡΟΝΟΠΟΥΛΟΥ 

-♦- 

( 2 ) 

Επιβολή πολλαπλών τελών για λαθρεμπορία στον 
ΙΒΒΑΗΙΜ ΜΕΚΥ ΟΜΑΒ του ΜΟΗΑΜΕΩ. 

Με την με αριθμ. 159/2014/2015/24-03-2015 καταλογιστική 
πράξη της Διευθύντριας του Τελωνείου Αερολιμένα «Ελευ¬ 
θέριος Βενιζέλος», επιβλήθηκαν, κατ’ άρθρο 150 παρ. Ια' του 
Ν. 2960/2001, στον ΙΒΒΑΗΙΜ ΜΕΚΥ ΟΜΑΒ του ΜΟΗΑΜΕΩ, 
με αριθμό αιγυπτιακού διαβατηρίου Α 0163245, πρώην κα¬ 
τοίκου Καλλιθέας οδός Κέκροπος αρ. 35 και ήδη αγνώστου 
διαμονής όπως αυτό προκύπτει από το με αριθμ. πρωτ. 
1020/1220485/Β/12-12-2014 εγγράφου της Γενικής Αστυνομικής 
Διεύθυνσης Αττικής-Δ/νση Ασφαλείας Αττικής - Υποδ/νση 
Εσωτ. Λειτουργιών-Τμήμα Αρχείου και Διεκπεραίωσης- 
Γραφείο Εξακριβώσεων, πολλαπλά τέλη ύψους τριάντα 
έξι χιλιάδων ενενήντα δύο ΕΥΡΩ και εβδομήντα λεπτών 
(36.092,70 €), πλέον ΤΧ και ΟΓΑ (2.4%) οκτακόσια εξήντα 
έξι ευρώ και είκοσι δύο λεπτών (866,22 €), ήτοι συνολικά 
τριάντα έξι χιλιάδες εννιακόσια πενήντα οκτώ ευρώ και ενε¬ 
νήντα δύο λεπτά (36.958,92 €), για λαθρεμπορία καπνικών 

καθόσον στα Σπάτα Αττικής και συγκεκριμένα στον Διεθνή 
Αερολιμένα Αθηνών, την 09-10-2014, ημέρα Πέμπτη και ώρα 
02.00 π.μ., κατά την άφιξη του στον αερολιμένα προκειμένου 
να παραλάβει τέσσερις αποσκευές του, οι οποίες είχαν 
αφιχθεί (αλλά δεν είχαν παραληφθεί) από το Κάιρο (μέσω 
Παρισιού) με τις πτήσεις Μ8 799 και Α3 615 (αναχώρηση από 
Παρίσι 20.35 μ.μ. την 08-10-2014, κατελήφθη να κατέχει σε 
αυτές αποκλειστικά τσιγάρα και συγκεκριμένα τριακόσιες 
τριάντα εννέα (339) κουτές (100 κουτές ΙΕΟΕΝΟ και 239 
κουτές ΒΟΤΗΜΑΝ3), τα οποία εισήγαγε στην Ελλάδα με 
τρόπο που συνιστά το αδίκημα της λαθρεμπορίας. Με τον 
τρόπο αυτό επιχείρησε να στερήσει το Ελληνικό Δημόσιο 
και της Ευρωπαϊκή Ένωση από δασμοφορολογικές επι¬ 
βαρύνσεις συνολικού ύψους 12.030,90 €, (δώδεκα χιλιάδες 
τριάντα Ευρώ και ενενήντα λεπτά), τα οποία δεν έφεραν 
τις ένσημες ταινίες φορολογίας του Υπουργείου Οικονομι¬ 
κών, από τις οποίες αποδεικνύεται η καταβολή αυτών και 
η νόμιμη προέλευσή τους. 

Η παραπάνω πράξη του αποτελεί τελωνειακή παράβα¬ 
ση κατ’ άρθ. 142 παρ. 2 και 155 παρ. 1 α' του Ν. 2960/2001. 

Η Προϊσταμένη της Διεύθυνσης 
ΙΩΑΝΝΑ ΧΡΟΝΟΠΟΥΛΟΥ 

-♦- 

Αριθμ. 20854/11018 (3) 

Καθιέρωση διαφορετικού ωραρίου εργασίας υπηρεσι¬ 
ών του ΝΠΔΔ «Οργανισμός Πολιτισμού, Αθλητισμού 
και Νεολαίας Δήμου Αθηναίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ. 135/2010 «Οργανισμός της 
Αποκεντρωμένης Διοίκησης Αττικής» (ΦΕΚ 228/Α7 
27-12-2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α'/07-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728-06-2007). 

4. Τ ις διατάξεις του άρθρου 56 του Ν. 4257/2014 (ΦΕΚ 
93/Α72014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών». 

5. Την υπ’ αριθ. 4/06-02-2015 πράξη του Υπουργικού 
Συμβουλίου (ΦΕΚ 24/Α706-02-2015) περί αποδοχής πα¬ 
ραίτησης του Γενικού Γραμματέα Αποκεντρωμένης Δι¬ 
οίκησης Αττικής. 

6. Την υπ’ αριθ. 510/2014 απόφαση του Διοικητικού 
Συμβουλίου του ΝΠΔΔ «Οργανισμός Πολιτισμού, Αθλη¬ 
τισμού και Νεολαίας Δήμου Αθηναίων» περί καθιέρω¬ 
σης διαφορετικού ωραρίου λειτουργίας υπηρεσιών του 
ΝΠΔΔ, αποφασίζουμε: 

Καθιερώνουμε: α) την εξαίρεση από την εφαρμογή της 
πενθήμερης εργασίας και τη λειτουργία κατά τις Κυριακές 
και αργίες, σε 24ωρη βάση, των υπηρεσιών αθλητισμού 
του ΝΠΔΔ «Οργανισμός Πολιτισμού, Αθλητισμού και Νε¬ 
ολαίας Δήμου Αθηναίων» και τη λειτουργία των αθλητι¬ 
κών χώρων, για την οργάνωση και υλοποίηση αθλητικών 
εκδηλώσεων σε συνεργασία με ομοσπονδίες και φορείς 
(Γύρος της Αθήνας, Ποδηλατικός Γύρος, Πανευρωπαϊκών 
Πρωταθλήματα ομαδικών και ατομικών αθλημάτων κτλ), 
τη συντήρηση, τον καθαρισμό και την αποκατάσταση των 
συχνών ζημιών εξαιτίας βανδαλισμών, ως εξής: 


- κλειστά γήπεδα αθλοπαιδιών: από 08:00 έως 24:00, 
τις καθημερινές και τα σαββατοκύριακα. Αναγκαία η 
24ωρη φύλαξή τους. 

- ανοιχτά γήπεδα ποδοσφαίρου 11x11: από 08:00 έως 
23:30 τις καθημερινές και από 08:00 έως 22:00 τα Σαβ¬ 
βατοκύριακα. Αναγκαία η 24ωρη φύλαξή τους. 

- ανοιχτά γήπεδα ποδοσφαίρου 5x5: από 08:00 έως 
23:00 τις καθημερινές και από 08:00 έως 22:00 τα Σαβ¬ 
βατοκύριακα. Αναγκαία η φύλαξή τους και ο καθαρισμός 
τους όλες τις ημέρες σε δύο βάρδιες (πρωί - απόγευμα). 

- κολυμβητήρια: από 08:00 έως 23:00 τις καθημερινές 
και από 08:00 έως 17:00 τα Σαββατοκύριακα. Αναγκαία 
η 24ωρη φύλαξή τους. 

- ανοιχτά γήπεδα αθλοπαιδιών μπάσκετ, βόλεϊ, χά- 
ντμπολ: από 08:00 έως 23:00 τις καθημερινές και από 
09:00 έως 22:00 τα Σαββατοκύριακα, αναγκαίο το άνοιγ¬ 
μα και κλείσιμό τους από το προσωπικό των εποπτών 
καθώς και ο καθαρισμός τους όλες τις ημέρες. 

- αίθουσες γυμναστικής: από 08:30 έως 21:00 τις κα¬ 
θημερινές και από 08:00 έως 14:00 κατά τα Σάββατα, 
αναγκαίος ο καθαρισμός τους όλες τις ημέρες. 

- παιδικές χαρές: από 08:00 έως 22:30 από Δευτέρα 
έως και Κυριακή, αναγκαίο το άνοιγμα και κλείσιμό τους 
από το προσωπικό των εποπτών καθώς και ο καθη¬ 
μερινός καθαρισμός τους (συμπεριλαμβανομένων του 
Σαββάτου και της Κυριακής) 

β) την εξαίρεση από την εφαρμογή της πενθήμερης 
εργασίας και τη λειτουργία κατά τις Κυριακές και αργί¬ 
ες, σε 24ωρη βάση των υπηρεσιών πολιτισμού, μουσικής 
και του τομέα της νεολαίας και δια βίου μάθησης του 
ΝΠΔΔ «Οργανισμός Πολιτισμού, Αθλητισμού και Νεολαί¬ 
ας Δήμου Αθηναίων», λόγω της ιδιαίτερης φύσης των 
καθηκόντων τους (διοργάνωση και υλοποίηση πολιτιστι¬ 
κών δραστηριοτήτων, προγραμμάτων για παιδιά, νέους 
και ενήλικες, πραγματοποίηση μουσικών και θεατρικών 
παραστάσεων στα τέσσερα ανοιχτά θέατρα Κολωνού, 
Γκράβας, Πάρκου Αθανάτων - Γουδή, Αττικό Άλσος, εκ¬ 
δηλώσεις στα εκθεσιακά και πολιτιστικά κέντρα του 
ΝΠΔΔ, όπου φιλοξενούνται καλλιτεχνικές, εικαστικές, 
λαογραφικές, ιστορικές συλλογές, βιβλία και ιστορικά 
αρχεία που χρήζουν φύλαξης επί 24ωρου βάσεως, λει¬ 
τουργία Φιλαρμονικής Πνευστών και Μουσικών Συνόλων 
- Συμφωνική Ορχήστρα, Χορωδία, Μουσικό Εργαστήρι, 
Βίρ - Βαηά, που καλύπτουν λιτανείες των ιερών ναών 
της Αθήνας, πλαισιώνουν επίσημες τελετές του Δήμου 
Αθηναίων, πραγματοποιούν συναυλίες, συμμετέχουν σε 
πολιτιστικά προγράμματα κτλ), όπως αυτά περιγρά- 
φονται στην υπ’ αρ. 510/2014 απόφαση του Διοικητικού 
Συμβουλίου του ΝΠΔΔ «Οργανισμός Πολιτισμού, Αθλη¬ 
τισμού και Νεολαίας Δήμου Αθηναίων». 

Από τις διατάξεις της απόφασης αυτής προκαλείται 
δαπάνη ύψους 572.000,00 € περίπου σε βάρος του προ¬ 
ϋπολογισμού οικονομικού έτους 2015 του ΝΠΔΔ που θα 
βαρύνει τους ΚΑ: 6012.001, 6012.002 και 6022.001. Ανάλο¬ 
γη δαπάνη προκαλείται για τα επόμενα έτη σε βάρος 
των ιδίων κωδικών του προϋπολογισμού του ΝΠΔΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2015 

Ο Ασκών Καθήκοντα Γ ενικού Γ ραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 

Αριθμ. 86093/56294 (4) 

Καθιέρωση διαφορετικού ωραρίου λειτουργίας 
υπηρεσιών του Δήμου Πεντέλης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ. 135/2010 «Οργανισμός της 
Αποκεντρωμένης Διοίκησης Αττικής» (ΦΕΚ 228/Α7 
27-12-2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α707-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728-06-2007). 

4. Τις διατάξεις του άρθρου 56 του Ν. 4257/2014 (ΦΕΚ 
93/Α72014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών». 

5. Την υπ’ αριθ. 4/06-02-2015 πράξη του Υπουργικού 
Συμβουλίου (ΦΕΚ 24/Α706-02-2015) περί αποδοχής πα¬ 
ραίτησης του Γενικού Γραμματέα Αποκεντρωμένης Δι¬ 
οίκησης Αττικής. 

6. Την υπ' αριθ. 272/2014 απόφαση του Δημοτικού Συμ¬ 
βουλίου του Δήμου Πεντέλης περί καθιέρωσης διαφο¬ 
ρετικού ωραρίου λειτουργίας της Διεύθυνσης Διοικητι¬ 
κής Υποστήριξης - Καθαριότητας και Πρασίνου και της 
Διεύθυνσης Πολιτικής Προστασίας και Εθελοντισμού, 
αποφασίζουμε: 

Καθιερώνουμε: α) την 24ωρη λειτουργία, όλες τις 
ημέρες του μήνα και Κυριακές και Αργίες, χωρίς κα¬ 
τάργηση του πενθημέρου, της Διεύθυνσης Διοικητικής 
Υποστήριξης - Καθαριότητας και Πρασίνου του Δήμου 
Πεντέλης, λόγω της ιδιαίτερης φύσης των εργασιών 
της (αποκομιδή απορριμμάτων σε ώρες και ημέρες που 
δεν υπάρχει μεγάλος κυκλοφοριακός φόρτος, αποφυγή 
κινδύνων για τη δημόσια υγεία, αποκατάσταση βλαβών 
στο δημοτικό δίκτυο ηλεκτροφωτισμού, κάλυψη εκδηλώ¬ 
σεων, τοποθέτηση εορταστικού φωτισμού, πραγματο¬ 
ποίηση κηποτεχνικών εργασιών σε ώρες και ημέρες που 
δεν υπάρχει μεγάλος κυκλοφοριακός φόρτος, αποκα¬ 
τάσταση κακοτεχνιών οδοστρωμάτων και πεζοδρομίων, 
φύλαξη δημοτικών κοιμητηρίων), 

β) την 24ωρη λειτουργία, όλες τις ημέρες του μήνα και 
Κυριακές και Αργίες χωρίς κατάργηση του πενθημέρου, 
τόσο κατά τη διάρκεια της Αντιπυρικής περιόδου (Μάι- 
ος-Οκτώβριος) όσο και κατά της χειμερινή περίοδο (Νο- 
έμβριος-Απρίλιος) για το προσωπικό με σχέση εργασίας 
Ιδιωτικού Δικαίου Ορισμένου Χρόνου της Διεύθυνσης 
Πολιτικής Προστασίας και Εθελοντισμού, με σκοπό την 
αντιμετώπιση πολλαπλών και επειγόντων προβλημάτων 
αλλά και εκτάκτων καταστάσεων λόγω χιονοπτώσεων, 
παγετού, βροχοπτώσεων, πυρκαγιών και κατά τη διάρ¬ 
κεια της αντιπυρικής περιόδου για τη στελέχωση των 
πυροσβεστικών οχημάτων και των πυροφυλακίων. 

Από τις διατάξεις της απόφασης αυτής προκαλείται 
δαπάνη ύψους 150.000,00 € περίπου σε βάρος του προ¬ 
ϋπολογισμού οικονομικού έτους 2015 του Δήμου Πεντέ¬ 
λης που θα βαρύνει τους ΚΑ: 20.6011.001, 20.6012.001, 
20.6021.001,20.6022.001,35.6011.001,35.6012.001,35.6021.001, 
35.6022.001, 45.6011.001, 45.6021.001 και 70.6041.001. Ανά¬ 
λογη δαπάνη προκαλείται για τα επόμενα έτη σε βάρος 
των ιδίων κωδικών του προϋπολογισμού του Δήμου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2015 

Ο Ασκών Καθήκοντα Γ ενικού Γ ραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 

-♦- 

Αριθμ. 159156/14360 (5) 

Τροποποίηση συστατικής πράξης της Κοινωφελούς επι¬ 
χείρησης «Δημοτική Κοινωφελής Επιχείρηση Κοινω¬ 
νικής Αλληλεγγύης και Πολιτισμού Δήμου Ιεράς Πό¬ 
λης Μεσολογγίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν. 3852/2010 «Πρόγραμμα ΚΑΛ¬ 
ΛΙΚΡΑΤΗΣ» (ΦΕΚ 87/Α') και ιδίως των άρθρων 103 και 
280 παρ. 1. 

2. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α727.12.2010) Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου. 

3. Την αριθμ. 15650/1253/2011 (ΦΕΚ 480/τ.Β729-3-2011) 
απόφασης του Γενικού Γραμματέα Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
«περί μεταβίβασης αρμοδιοτήτων και παροχής εξουσι¬ 
οδότησης υπογραφής στον Γ ενικό Διευθυντή και τους 
Προϊσταμένους των Υπηρεσιών - με εντολή Γενικού 
Γ ραμματέα». 

4. Τις διατάξεις των άρθρων 239, 240, 241, 255 του 
Ν. 3463/2006 (ΦΕΚ 114/τ.Α78-6-2006 «Κύρωση του Κώδικα 
Δήμων και Κοινοτήτων». 

5. Τις διατάξεις του άρθρου 16 του Ν. 4147/2013 (ΦΕΚ 
98/τ.Α726-4-2013). 

6. Το αριθμ. 1042/Β727-05/2011 ΦΕΚ στο οποίο δημο- 
σιεύθηκε η συγχώνευση κοινωφελών επιχειρήσεων και 
η σύσταση Κοινωφελούς επιχείρησης με την επωνυμία 
«Δημοτική Κοινωφελής επιχείρηση Κοινωνικής Αλληλεγ¬ 
γύης και Πολιτισμού Δήμου Ιεράς Πόλης Μεσολογγίου». 

7. Την αριθμ. 229/2014 απόφαση του Δημοτικού Συμ¬ 
βουλίου του Δήμου Ι.Π. Μεσολογγίου περί τροποποίησης 
της συστατικής πράξης της Κοινωφελούς επιχείρησης 
με την επωνυμία «Δημοτική Κοινωφελής Επιχείρηση 
Αλληλεγγύης και Πολιτισμού Δήμου Ιεράς Πόλης Με¬ 
σολογγίου», αποφασίζουμε: 

Τροποποιούμε την πράξη σύστασης της Κοινωφελούς 
επιχείρησης με την επωνυμία «Δημοτική Κοινωφελής 
Επιχείρηση Κοινωνικής Αλληλεγγύης και Πολιτισμού Δή¬ 
μου Ιεράς Πόλης Μεσολογγίου», η οποία δημοσιεύθηκε 
στο ΦΕΚ Β'/1042/27-05-2014, ως προς το άρθρο 6 που 
αναφέρεται στη Διοίκηση της Κοινωφελούς Επιχείρησης 
ως κατωτέρω: 

ΔΙΟΙΚΗΣΗ 

Η επιχείρηση διοικείται από εννεαμελές (9μελές) δι¬ 
οικητικό συμβούλιο, τα οποία ορίζονται μαζί με τους 
αναπληρωτές τους από το δημοτικό συμβούλιο. Από 
τα μέλη αυτά τουλάχιστον: 

• τρεις (3) είναι αιρετοί εκπρόσωποι του Δήμου και 
τουλάχιστον ένα μέλος εξ αυτών προέρχεται από τη 
μειοψηφία. 

• ένας (1) εκπρόσωπος κοινωνικού φορέα της περι¬ 
οχής. 

• Τα υπόλοιπα τέσσερα (4) μέλη είναι δημότες ή κά¬ 
τοικοι του Δήμου που έχουν πείρα ή γνώσεις σχετικές 
με το αντικείμενο της επιχείρησης. 

• Σε περίπτωση που η επιχείρηση απασχολεί περισσό¬ 
τερους από είκοσι (20) εργαζόμενους, ορίζεται ως μέλος 
ένας (1) εκπρόσωπος των εργαζομένων στην επιχείρη¬ 
ση, ο οποίος υποδεικνύεται από τη γενική συνέλευση 
αυτών. Εάν η επιχείρηση απασχολεί λιγότερους από 
είκοσι (20) εργαζομένους, ορίζεται ως μέλος ένας (1 ) 
επιπλέον δημότης ή κάτοικος του Δήμου που έχει πείρα 
ή γνώσεις σχετικές με το αντικείμενο της επιχείρησης. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από τις διατάξεις της παρούσας δεν προκύπτει δα¬ 
πάνη σε βάρος του Κρατικού προϋπολογισμού αλλά 
ούτε σε βάρος του προϋπολογισμού της Δημοτικής 
Επιχείρησης. 

Κατά τα λοιπά ισχύει παραπάνω αναφερόμενη συ¬ 
στατική πράξη της Κοινωφελούς επιχείρησης η οποία 
δημοσιεύθηκε στο ΦΕΚ ΒΊ042/27-05-2014 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 21 Ιανουάριου 2015 

Με εντολή Γενικού Γραμματέα 
Αποκεντρωμένης Διοίκησης 
Η Αναπληρώτρια Διευθύντρια 
ΓΕΩΡΓΙΑ ΠΑΤΑΚΙΑΡΑ 
-♦- 

Αριθμ. 1215 (6) 

Συγκρότηση της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «Στερεά 
Ελλάδα» 2014 - 2020. 

Ο ΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις του Ν. 4314/2014 «Α) Για τη διαχείριση, 
τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020, Β) 
Ενσωμάτωση της Οδηγίας 2012/17 του Ευρωπαϊκού Κοι¬ 
νοβουλίου και του Συμβουλίου της 13ης Ιουνίου 2012 (ΕΕ 
I.156/16.6.2012) στο ελληνικό δίκαιο, τροποποίηση του Ν. 
3419/2005 (ΦΕΚ Α'/297) και άλλες διατάξεις» (ΦΕΚ Α'/265) 
και ιδίως των άρθρων 24, 24Α και 58 (παρ. 6) αυτού. 

2. Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω¬ 
παϊκό Ταμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρω¬ 
παϊκό Ταμείο Θάλασσας και Αλιείας και περί καθο¬ 
ρισμού γενικών διατάξεων για το Ευρωπαϊκό Ταμείο 
Περιφερειακής Ανάπτυξης, το Ευρωπαϊκό Κοινωνικό 
Ταμείο, το Ταμείο Συνοχής, το Ευρωπαϊκό Γεωργικό 
Ταμείο Αγροτικής Ανάπτυξης και το Ευρωπαϊκό Ταμείο 
Θάλασσας και Αλιείας και για την κατάργηση του κα¬ 
νονισμού (ΕΚ) αριθ. 1083/2006, και ιδίως τα άρθρα 47, 
48, 49 και 110 αυτού. 

3. Τον Κανονισμό (ΕΕ) αριθ. 1301/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 


2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχε¬ 
τικά με τον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθ. 1080/2006. 

4. Τον Κανονισμό (ΕΕ) αριθ. 1304/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρί¬ 
ου 2013 για το Ευρωπαϊκό Κοινωνικό Ταμείο και την 
κατάργηση του κανονισμού (ΕΚ) αριθ. 1081/2006 του 
Συμβουλίου. 

5. Τον κατ’ εξουσιοδότηση κανονισμό (ΕΕ) αριθ. 
240/2014 της Επιτροπής της 7ης Ιανουάριου 2014 σχε¬ 
τικά με τον ευρωπαϊκό κώδικα δεοντολογίας για την 
εταιρική σχέση στο πλαίσιο των ευρωπαϊκών διαρθρω¬ 
τικών και επενδυτικών ταμείων. 

6. Την με αριθμό 0(2014) 10173 ΓίηειΙ/18.12.2014 Εκτελεστι¬ 
κή απόφαση της Ευρωπαϊκής Επιτροπής για την έγκριση 
ορισμένων στοιχείων του περιφερειακού επιχειρησιακού 
προγράμματος «Στερεός Ελλάδας» για στήριξη από το 
Ευρωπαϊκό Ταμείο Περιφερειακής Ανάπτυξης και το 
Ευρωπαϊκό Κοινωνικό Ταμείο στο πλαίσιο του στόχου 
«Επενδύσεις για την ανάπτυξη και την απασχόληση» 
στην Ελλάδα, (ΟΟΙ 2014ΘΒ16Μ20Ρ007). 

7. Την με αριθ. 9771/ΕΥΣ1125 (ΦΕΚ Β'/470) τροποποίηση 
της υπ’ αριθμ. 41547/ΓΚΠΣ/282/8.12.2000 (ΦΕΚ 1501/Β') 
κοινή υπουργική απόφαση για τη σύσταση της Ειδικής 
Υπηρεσίας Ενδιάμεσης Διαχειριστικής Αρχής της Πε¬ 
ριφέρειας Στερεός Ελλάδας, όπως ισχύει. 

1. Το Π.Δ. 4/2002 (ΦΕΚ Α'/3) «Εκτέλεση ενεργειών τε¬ 
χνικής βοήθειας - στήριξης και διαχείριση αντίστοιχων 
πόρων». 

2. Την εισήγηση της Ειδικής Υπηρεσίας Διαχείρισης 
ΕΠ Περιφέρειας Στερεός Ελλάδας. 

3. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Συγκρότηση της Επιτροπής Παρακολούθησης 

του Περιφερειακού Επιχειρησιακού Προγράμματος 
«Στερεά Ελλάδα» 2014-2020 

Συγκροτείται Επιτροπή Παρακολούθησης του Περιφε¬ 
ρειακού Επιχειρησιακού Προγράμματος «Στερεά Ελλά¬ 
δα» 2014-2020, αποτελούμενη από τους κάτωθι: 

I. Πρόεδρος της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «Στερεά 
Ελλάδα» 2014-2020 είναι ο Περιφερειάρχης Στερεός 
Ελλάδας, ο οποίος αναπληρώνεται στα καθήκοντα του 
από Αντιπεριφερειόρχη που θα οριστεί με απόφαση 
του Περιφερειάρχη. 

II. Μέλη * 1 2 3 1 της Επιτροπής Παρακολούθησης του Π.Ε.Π. 
«Στερεά Ελλάδα» 2014-2020 με δικαίωμα ψήφου είναι: 

(α) Εκπρόσωποι των αρχών διαχείρισης, συντονισμού 
και πιστοποίησης 

1. Ο Γενικός Γραμματέας Δημοσίων επενδύσεων - 
ΕΣΠΑ του Υπουργείου Οικονομίας, Υποδομών, Ναυτιλίας 
και Τουρισμού με αναπληρωτή τον προϊστάμενο της 
Εθνικής Αρχής Συντονισμού ΕΣΠΑ (ΕΑΣ). 


1 Για τη σύνθεση της Επιτροπής Παρακολούθησης λαμβάνεται 
υπόψη ο Κανονισμός (ΕΕ) 240/2014 της Επιτροπής σχετικά με 
τον ευρωπαϊκό κώδικα δεοντολογίας για την εταιρική σχέση 
στο πλαίσιο των ευρωπαϊκών διαρθρωτικών και επενδυτικών 
ταμείων. 

2. Ο Προϊστάμενος της Ειδικής Υπηρεσίας Διαχείρισης 
ΕΠ Περιφέρειας Στερεός Ελλάδας, με αναπληρωτή τον 
Προϊστάμενο της Μονάδας Α' (ή ΑΥ) της ιδίας υπηρεσίας. 

3. Εκπρόσωπος της Ειδικής Υπηρεσίας Συντονισμού 
της Εφαρμογής (ΕΥΣΕ) της Εθνικής Αρχής Συντονισμού 
ΕΣΠΑ (ΕΑΣ). 

4. Εκπρόσωπος της Ειδικής Υπηρεσίας Συντονισμού 
και Παρακολούθησης Δράσεων Ευρωπαϊκού Κοινωνι¬ 
κού Ταμείου (ΕΥΣΕΚΤ) της Εθνικής Αρχής Συντονισμού 
ΕΣΠΑ (ΕΑΣ). 

5. Εκπρόσωπος της Ειδικής Υπηρεσίας Αρχή Πιστο¬ 
ποίησης και Εξακρίβωσης Συγχρηματοδοτούμενων Προ¬ 
γραμμάτων. 

(β) Εκπρόσωποι δημοσίων αρχών, ειδικών υπηρεσιών 
και επιτελικών δομών Υπουργείων και της ΜΟΔ 

6. Εκπρόσωπος της Ειδικής Υπηρεσίας Διαχείρισης 
του Προγράμματος Αγροτικής Ανάπτυξης 2014 - 2020. 

7. Εκπρόσωπος της Ειδικής Υπηρεσίας Διαχείρισης 
του Προγράμματος Αλιείας και Θάλασσας 2014 - 2020. 

8. Εκπρόσωπος της Γενικής Γραμματείας'Ερευνας και 
Τ εχνολογίας. 

9. Εκπρόσωπος της Κεντρικής Μονάδας Κρατικών Ενι¬ 
σχύσεων (ΚΕΜΚΕ) του Υπουργείου Οικονομικών. 

10. Εκπρόσωπος της Γενικής Γραμματέας Ισότητας 
των Φύλων του Υπουργείου Εσωτερικών και Διοικητικής 
Ανασυγκρότησης. 

11. Εκπρόσωπος της ΜΟΔ ΑΕ. 

12. Εκπρόσωπος της Ειδικής Υπηρεσίας Διαχείρισης 
του ΕΠ Ψηφιακή σύγκλιση ως Επιτελικής Δομής ΕΣΠΑ 
στις Τεχνολογίες της Πληροφορίας και Επικοινωνίας, 
του Υπουργείου Υποδομών, Μεταφορών και Δικτύων. 

13. Εκπρόσωπος της Επιτελικής Δομής ΕΣΠΑ του 
Υπουργείου Περιφερειακής Ανασυγκρότησης, Περιβάλ¬ 
λοντος και Ενέργειας (τομέας Περιβάλλοντος, Ενέργει¬ 
ας και Κλιματικής Αλλαγής). 

14. Εκπρόσωπος της Επιτελικής Δομής ΕΣΠΑ του 
Υπουργείου Πολιτισμού, Παιδείας και θρησκευμάτων 
(τομέας Παιδείας). 

15. Εκπρόσωπος της Επιτελικής Δομής ΕΣΠΑ του 
Υπουργείου Πολιτισμού, Παιδείας και θρησκευμάτων 
(τομέας Πολιτισμού). 

16. Εκπρόσωπος της Επιτελικής Δομής ΕΣΠΑ του 
Υπουργείου Οικονομίας, Υποδομών, Ναυτιλίας και Του¬ 
ρισμού (τομέας Τουρισμού). 

17. Εκπρόσωπος της Επιτελικής Δομής ΕΣΠΑ του 
Υπουργείου Εσωτερικών και Διοικητικής Ανασυγκρό¬ 
τησης (τομέας Διοικητικής Μεταρρύθμισης και Ηλεκτρο¬ 
νικής Διακυβέρνησης). 

18. Εκπρόσωπος της Επιτελικής Δομής ΕΣΠΑ του 
Υπουργείου Υγείας και Κοινωνικών Ασφαλίσεων. 

19. Εκπρόσωπος της Επιτελικής Δομής ΕΣΠΑ του 
Υπουργείου Εργασίας και Κοινωνικής Αλληλεγγύης. 

(Εκπρόσωποι των επιτελικών δομών ΕΣΠΑ των Υπουρ¬ 
γείων που έχουν την ευθύνη άσκησης πολιτικής στους 
τομείς πολιτικής που σχετίζονται με το ΕΠ) 

(γ) Εκπρόσωποι αυτοδιοίκησης, της Ένωσης Περιφε¬ 
ρειών Ελλάδας (ΕΝΠΕ) και της Κεντρικής'Ενωσης Δήμων 
(ΚΕΔΕ) 

20. Εκπρόσωπος της Κεντρικής'Ενωσης Δήμων Ελ¬ 
λάδας (ΚΕΔΕ). 

21. Εκπρόσωπος της ΠΕΔ Στερεός Ελλάδας. 

22. Εκπρόσωπος της Ένωσης Περιφερειών Ελλάδας 
(ΕΝΠΕ). 


(δ) Εκπρόσωποι των οικονομικών και κοινωνικών εταί¬ 
ρων και των μη κυβερνητικών οργανώσεων 

23. Εκπρόσωπος του Περιφερειακού Επιστημονικού 
Συμβουλίου Έρευνας και Καινοτομίας. 

24. Εκπρόσωπος της Εθνικής Συνομοσπονδίας Ατόμων 
με Αναπηρία (ΕΣΑΜΕΑ). 

25. Εκπρόσωπος της Γ ενικής Συνομοσπονδίας Εργα¬ 
τών Ελλάδος (ΓΣΕΕ). 

26. Εκπρόσωπος της Γ ενικής Συνομοσπονδίας Επαγ- 
γελματιών Βιοτεχνών Εμπόρων Ελλάδας (ΓΣΕΒΕΕ). 

27. Εκπρόσωπος της Κεντρικής'Ενωσης Επιμελητη¬ 
ρίων (ΚΕΕ). 

28. Εκπρόσωπος του Συνδέσμου Ελληνικών Τουριστι¬ 
κών Επιχειρήσεων (ΣΕΤΕ). 

29. Εκπρόσωπος του Ξενοδοχειακού Επιμελητηρίου 
Ελλάδας (ΞΕΕ) (όπου απαιτείται) 

30. Εκπρόσωπος του Τεχνικού Επιμελητηρίου Ελλά¬ 
δος (ΤΕΕ). 

31. Εκπρόσωπος του Οικονομικού Επιμελητηρίου Ελ¬ 
λάδος (ΟΕΕ). 

32. Εκπρόσωπος του Γεωτεχνικού Επιμελητηρίου (ΓΕ- 
ΩΤΕΕ). 

33. Εκπρόσωπος του Συνδέσμου Πληροφορικής & Επι¬ 
κοινωνιών Ελλάδος (ΣΕΠΕ). 

34. Εκπρόσωποι νεοφυών επιχειρήσεων (όπου απαι¬ 
τείται). 

35. Εκπρόσωπος(οι) της Ομοσπονδίας Εθελοντικών μη 
Κυβερνητικών Οργανώσεων. 

36. Εκπρόσωπος(οι) φορέων κοινωνικής οικονομίας 
(π.χ. Δίκτυο Κοινωνικής Αλληλεγγύης & Περιφερειακής 
Ανάπτυξης - Δίκτυο Κ.Α.Π.Α.). 

(ε) Εκπρόσωποι των ενδιάμεσων φορέων που διαχει¬ 
ρίζονται τμήματα του προγράμματος, 

37. Εκπρόσωποι Ενδιάμεσων Φορέων Διαχείρισης. 

III. Στην Επιτροπή Παρακολούθησης του Περιφερεια¬ 
κού Επιχειρησιακού Προγράμματος «Στερεά Ελλάδα» 
2014-2020 συμμετέχουν χωρίς δικαίωμα ψήφου οι ακό¬ 
λουθοι: 

1. Εκπρόσωπος της Επιτροπής Δημοσιονομικού Ελέγ¬ 
χου (ΕΔΕΑ). 

2. Εκπρόσωπος της Γενικής Διεύθυνσης Δημοσίων 
Επενδύσεων. 

3. Εκπρόσωποι της Ευρωπαϊκής Επιτροπής. 

4. Εκπρόσωπος της Ευρωπαϊκής Τράπεζας Επενδύ¬ 
σεων. 

5. Εκπρόσωποι των Ειδικών υπηρεσιών της Εθνικής 
Αρχής Συντονισμού. 

6. Εκπρόσωποι των Ομάδων Τοπικής Δράσης (ΟΤΔ) 
για προγράμματα Τοπικής Ανάπτυξης με Πρωτοβουλία 
Τοπικών Κοινοτήτων (ΤΑΠΤΟΚ). 

7. Εκπρόσωπος της Ειδικής Υπηρεσίας Διαχείρισης 
των ΕΠ του στόχου Ευρωπαϊκής Εδαφικής Συνεργασίας. 

IV. Τα μέλη της Επιτροπής Παρακολούθησης, σε πε¬ 
ρίπτωση απουσίας ή κωλύματος, αναπληρώνονται από 
τους αναπληρωτές τους. Κάθε φορέας που εκπροσωπεί¬ 
ται στην Επιτροπή Παρακολούθησης του Π.Ε.Π. «Στερεά 
Ελλάδα» 2014-2020 ορίζει εγγράφως και γνωστοποιεί 
στην Ειδική Υπηρεσία Διαχείρισης του ΕΠ Περιφέρειας 
Στερεός Ελλάδας τον εκπρόσωπο και τον αναπληρω¬ 
τή του, δηλώνοντας αντίστοιχα και τις ηλεκτρονικές 
διευθύνσεις επικοινωνίας, οι οποίες θα χρησιμοποιη¬ 
θούν για την πρόσβαση στην επιχειρησιακή πλατφόρμα 
«ΔΙΑΥΛΟΣ». Η ίδια διαδικασία ακολουθείται κάθε φορά 

που υπάρχει αντικατάσταση εκπροσώπου. Σε περίπτω¬ 
ση κωλύματος και του αναπληρωματικού μέλους για 
συμμετοχή σε κάποια συνεδρίαση της Επιτροπής Πα¬ 
ρακολούθησης, δύναται να ορίζεται εξουσιοδοτημένο 
πρόσωπο για συμμετοχή στη συγκεκριμένη συνεδρίαση. 

V. Στις συνεδριάσεις της Επιτροπής Παρακολούθησης 
μπορούν να προσκαλούνται μη μόνιμα μέλη, όπως ειδικοί 
επιστήμονες ή εμπειρογνώμονες. Επίσης δύνανται να 
συμμετέχουν ως παρατηρητές στελέχη των Υπουργεί¬ 
ων, της Περιφέρειας, των Δήμων και λοιπών φορέων. 

Αρθρο 2 

Αποστολή της Επιτροπής Παρακολούθησης 

του Περιφερειακού Επιχειρησιακού Προγράμματος 
«Στερεά Ελλάδα» 2014-2020 

I. Η Επιτροπή Παρακολούθησης έχει ως αποστολή να 
παρακολουθεί την εφαρμογή και την πρόοδο του Π.Ε.Π. 
«Στερεά Ελλάδα» 2014-2020, σύμφωνα με τα άρθρα 47, 
48, 49 και 110 του Κανονισμού (ΕΕ) αριθ. 1303/2013 καθώς 
και να εγκρίνει την εξειδίκευσή του. 

II. Ειδικότερα, η Επιτροπή Παρακολούθησης εξετάζει: 

1. τα δημοσιονομικά στοιχεία, τους κοινούς και ειδι¬ 
κούς δείκτες του προγράμματος, συμπεριλαμβανομένων 
των μεταβολών στις τιμές των δεικτών αποτελεσμάτων, 
καθώς και κάθε άλλο ζήτημα/ στοιχείο σχετικό με την 
εφαρμογή του Προγράμματος και την πρόοδο ως προς 
την επίτευξη των ποσοτικά προσδιορισμένων στόχων 
και των ορόσημων που ορίζονται στο πλαίσιο επιδόσε¬ 
ων και, κατά περίπτωση, τα αποτελέσματα ποιοτικών 
αναλύσεων, 

2. όλα τα λοιπά ζητήματα που επηρεάζουν την επίδο¬ 
ση του Επιχειρησιακού Προγράμματος, 

3. την πρόοδο στην εφαρμογή του σχεδίου αξιολό¬ 
γησης και την παρακολούθηση των συμπερασμάτων 
των αξιολογήσεων, 

4. την υλοποίηση της στρατηγικής επικοινωνίας, 

5. την υλοποίηση μεγάλων έργων, 

6. την υλοποίηση προγραμμάτων Ολοκληρωμένων 
Εδαφικών Επενδύσεων και Τοπικής Ανάπτυξης με Πρω¬ 
τοβουλία Τοπικών Κοινοτήτων, 

7. την τυχόν υλοποίηση κοινών σχεδίων δράσης, 

8. τις δράσεις για την προώθηση της ισότητας μεταξύ 
ανδρών και γυναικών, των ίσων ευκαιριών, την κατα¬ 
πολέμηση των διακρίσεων, συμπεριλαμβανομένης της 
προσβασιμότητας για τα άτομα με αναπηρίες, 

9. τις δράσεις για την προώθηση της βιώσιμης ανά¬ 
πτυξης, 

10. την πρόοδο των δράσεων που αφορούν στην τή¬ 
ρηση των εκ των προτέρων αιρεσιμοτήτων που σχετί¬ 
ζονται με το Π.Ε.Π., εφόσον αυτές δεν είχαν εκπληρωθεί 
κατά την ημερομηνία υποβολής του Π.Ε.Π., 

11. την εφαρμογή μέσων χρηματοοικονομικής τεχνικής, 
συμπεριλαμβανομένων των εκ των προτέρων αξιολογή¬ 
σεων, των εγγράφων στρατηγικής, της μεθοδολογίας 
για τις δαπάνες/ αμοιβές διαχείρισης και τις ετήσιες 
εκθέσεις σχετικά με τις πραγματοποιηθείσες πληρωμές 
των δαπανών αυτών, 

12. τις ετήσιες εκθέσεις ελέγχου ή τμήμα αυτών που 
αφορούν στο οικείο Περιφερειακό Επιχειρησιακό Πρό¬ 
γραμμα. 

III. Η Επιτροπή Παρακολούθησης εξετάζει και εγκρίνει: 

1. την εξειδίκευσή του Περιφερειακού Επιχειρησιακού 
Προγράμματος και κάθε αναθεώρησή της, 


2. τη μεθοδολογία και τα κριτήρια επιλογής των πρά¬ 
ξεων, 

3. τη μεθοδολογία και τα κριτήρια επιλογής Ομάδων 
Τοπικής Δράσης (ΟΤΔ) για προγράμματα ΤΑΠΤΟΚ, 

4. τη μεθοδολογία και τα κριτήρια επιλογής των στρα¬ 
τηγικών των Ολοκληρωμένων Χωρικών Επενδύσεων, 

5. τις ετήσιες και τις τελικές εκθέσεις υλοποίησης, 

6. το σχέδιο αξιολόγησης για το Περιφερειακό Επιχει¬ 
ρησιακό Πρόγραμμα και κάθε τροποποίησή του, 

7. τη στρατηγική επικοινωνίας για το Περιφερειακό 
Επιχειρησιακό Πρόγραμμα και κάθε τροποποίηση της, 

8. κάθε πρόταση της ΕΥΔ ΕΠ Περιφέρειας Στερεός Ελ¬ 
λάδας για τροποποίηση του Επιχειρησιακού Προγράμ¬ 
ματος πριν την υποβολή της στην Ευρωπαϊκή Επιτροπή. 

IV. Η Επιτροπή Παρακολούθησης του Π.Ε.Π. «Στερεά 
Ελλάδα» 2014-2020 για την άσκηση των καθηκόντων της, 
έχει δικαίωμα πληροφόρησης για όλες τις παρεμβάσεις 
του Π.Ε.Π. Ειδικότερα, κατόπιν αιτήματος της, έχει δι¬ 
καίωμα πρόσβασης σε όλα τα έγγραφα που αφορούν 
στην επιλογή καθώς και την υλοποίηση των πράξεων, 
τηρουμένου του θεσμικού πλαισίου σε θέματα εμπι¬ 
στευτικότητας και προστασίας ευαίσθητων προσωπικών 
δεδομένων. 

Αρθρο 3 

Λειτουργία της Επιτροπής Παρακολούθησης 

του Περιφερειακού Επιχειρησιακού Προγράμματος 
«Στερεά Ελλάδα» 2014-2020 

I. Η Επιτροπή Παρακολούθησης θεσπίζει τον εσω¬ 
τερικό κανονισμό λειτουργίας της κατόπιν εισήγησης 
της Ειδικής Υπηρεσίας Διαχείρισης του ΕΠ Περιφέρειας 
Στερεός Ελλάδας σύμφωνα με τις οδηγίες της Εθνικής 
Αρχής Συντονισμού. 

Η Επιτροπή Παρακολούθησης εγκρίνει τον εσωτερικό 
κανονισμό λειτουργίας της κατά την πρώτη συνεδρίασή 
της ' 

II. Οι δαπάνες για τη λειτουργία της Επιτροπής Παρα¬ 
κολούθησης καλύπτονται από τον προϋπολογισμό της 
Τεχνικής Βοήθειας του Π.Ε.Π. «Στερεά Ελλάδα». 

Η ισχύς της απόφασης αυτής αρχίζει από τη δημο¬ 
σίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2015 

Ο Περιφερειάρχης 
ΚΩΝΣΤΑΝΤΙΝΟΣ ΜΠΑΚΟΓΙΑΝΝΗΣ 

-♦- 

Αριθμ. 42/2015 (7) 

Καθιέρωση υπερωριακής εργασίας, νυχτερινών, εξαιρέσι¬ 
μων και αργιών του προσωπικού της Δημοτικής Επι- 
χείρησης'Υδρευσης Αποχέτευσης Λέσβου για το έτος 
2015 από δημοσιεύσεως στο ΦΕΚ έως και 31-12-2015. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ 
ΥΔΡΕΥΣΗΣ ΑΠΟΧΕΤΕΥΣΗΣ ΛΕΣΒΟΥ 

Αφού έλαβε υπόψη του: 

1. Τις διατάξεις του άρθρου 86 του Ν. 3463/2006, ΦΕΚ 
114/8-6-2006, Α «Κύρωση του Κώδικα Δήμων και Κοινο¬ 
τήτων». 

2. Τις διατάξεις του Ν. 3852/2010 (Καλλικράτης). 

3. Το Ν. 1069/1980 ΦΕΚ 191/Α' - περί ίδρυσης των ΔΕΥΑ 

4. Τις διατάξεις του Οργανισμού Εσωτερικής Υπηρε¬ 
σίας της ΔΕΥΑ Λέσβου, ΦΕΚ 868/17-5-2011. 

5. Τον Ν. 4024/2011 άρθρο 20. 

6. Τον Ν. 4093/2012, ΦΕΚ 222/Α/2012. 

7. Την τήρηση Ειδικού Βιβλίου Υπερωριών, ΝΔ. 515/1970 
άρ. 3, Ν. 3846/2010, άρ. 13 

8. Περί αναγγελίας υπερωριών, Π.Δ. 27/6-4/7/1932, 
Ν.Δ. 515/1970. 

9. Την υπ’ αριθμ. 16104/1563/30.4.2013 απόφαση της Γεν. 
Γραμματείας Αποκεντρωμένης Διοίκησης Αιγαίου περί 
καθιέρωσης 24ωρης λειτουργίας και λειτουργίας Κυ¬ 
ριακές και αργίες της Δημοτικής Επιχείρησης'Υδρευσης 
Αποχέτευσης του Δήμου Λέσβου (ΦΕΚ Β'1269,28.5.2013). 

10. Τον προϋπολογισμό της ΔΕΥΑ Λέσβου οικονομικού 
έτους 2015, που εγκρίθηκε με την αριθ. πρωτ. 11007/17-2-2015 
απόφαση του Γ ενικού Γ ραμματέα της Αποκεντρωμένης 
Διοίκησης Αιγαίου. 

11. Την εισήγηση της Υπηρεσίας της Δ.Ε.Υ.Α.Λ. 

• Για όλες τις έκτακτες ανάγκες που θα παρουσι¬ 
αστούν λόγω γεγονότων ανωτέρας βίας (θεομηνίες, 
πλημμύρες, πυρκαγιές, σεισμοί κ.λπ.) 

• Για την αντιμετώπιση βλαβών ύδρευσης των δικτύων 
διανομής πόσιμου νερού 

• Για την αντιμετώπιση βλαβών αποχέτευσης και φρά¬ 
ξιμο κεντρικών αγωγών 

• Για την εύρυθμη λειτουργία των εγκαταστάσεων 
επεξεργασίας λυμάτων αντιμετωπίζοντας βλάβες στις 
μονάδες των βιολογικών καθαρισμών 

• Για την αντιμετώπιση των αυξημένων αναγκών κα¬ 
ταμέτρησης των υδρομέτρων σε ολόκληρο το χώρο 
ευθύνης, στη νήσο Λέσβο, της επιχείρησης 

• Για την αντιμετώπιση έκτακτων βλαβών άμεσα εξαρ¬ 
τημένων με τη διακοπή ηλεκτρικής ενέργειας μετά από 
ακραία καιρικά φαινόμενα (εοαάα, πιοίθΓ, αντλίες, πηγές, 
αντλιοστάσια κλπ.). 

2. Το συνολικό αριθμό των υπηρετούντων τακτικών 
υπαλλήλων κατά υπηρεσία, κλάδο, τμήμα που είναι: 

• Οδηγοί αυτοκινήτων ύδρευσης, αποχέτευσης ένα 
(1) υπάλληλος 

• Χειριστές μηχανημάτων ένας (1) υπάλληλος 

• Τεχνολόγος Μηχανικός τέσσερις (4) υπάλληλοι 

• Τεχνίτες και βοηθοί τεχνίτες ύδρευσης επτά (7) 
υπάλληλοι 

• Βοηθοί τεχνίτες ύδρευσης δύο (2) υπάλληλοι 

• Εργάτης ύδρευσης ένας (1) υπάλληλος 

• Τεχνίτες αποχέτευσης δύο (2) υπάλληλοι 

• Βοηθοί τεχνίτες αποχέτευσης τρεις (3) υπάλληλοι 

• Εργάτες μονάδων επεξεργασίας λυμάτων ένας (1) 
υπάλληλος 

• Ηλεκτρολόγοι αντλιοστασίων, μονάδων επεξεργα¬ 
σίας λυμάτων πέντε (4) υπάλληλοι 

• Εργοδηγός ύδρευσης ένας (1 ) υπάλληλος 

• Αποθηκάριος υλικών δύο (2) υπάλληλοι 

• Συντηρητής Βιομηχανικών Εγκαταστάσεων ένας (1) 
υπάλληλος 


• Καταμετρητές υδρομέτρων τρεις (3) υπάλληλοι 

• Υπάλληλοι γραφείου (5) πέντε, αποφασίζουμε: 
Εγκρίνουμε την υπερωριακή εργασία, την εργασία 

νυχτερινών, εξαιρέσιμων και αργιών του προσωπικού 
της Δημοτικής Επιχείρησης Ύδρευσης Αποχέτευσης 
Λέσβου για το έτος 2015 από δημοσιεύσεως στο ΦΕΚ 
έως και 31-12-2015 ως εξής: 


Για ένα (1) Οδηγό αυτοκινήτων ύδρευσης, 84 ώρες 
αποχέτευσης 

Γ ια ένα (1) Χειριστή μηχανημάτων 240 ώρες 

Για τέσσερις (4) Τεχνολόγους Μηχανικούς 62 ώρες 

Για επτά (7) Τεχνίτες ύδρευσης 396 ώρες 

Γ ια δύο (2) Βοηθούς τεχνίτες ύδρευσης 204 ώρες 

Γ ια ένα (1) Εργάτη ύδρευσης 30 ώρες 

Γ ια δύο (2) Τεχνίτες αποχέτευσης 240 ώρες 

Γ ια τρεις (3) Βοηθούς τεχνίτες αποχέτευσης 240 ώρες 

Γ ια ένα (1) Εργάτη μονάδων επεξεργασίας 240 ώρες 
λυμάτων 


Για τέσσερις (4) Ηλεκτρολόγους 1.296 ώρες 

αντλιοστασίων, ΜΕΛ 

Γ ια ένα (1) Εργοδηγό ύδρευσης 84 ώρες 

Γ ια δύο (2) Αποθηκάριους υλικών 54 ώρες 

Γ ια ένα (1) Συντηρητή Βιομηχανικών 240 ώρες 

Εγκαταστάσεων 

Γ ια τρεις (3) Καταμετρητές υδρομέτρων 150 ώρες 

Γ ια πέντε (5) Υπαλλήλους γραφείου 100 ώρες 

Σύνολο 3.660 ώρες 

Ρητά διευκρινίζεται ότι οι ώρες απογευματινής εργα¬ 
σίας δεν μπορεί να υπερβαίνουν τις 120 ανά εργαζόμενο 
υπάλληλο για κάθε εξάμηνο του 2015, οι ώρες υπερω- 
ριακής εργασίας κατά τις Κυριακές και εξαιρέσιμες ή 
κατά τις νυχτερινές ώρες δεν μπορεί να υπερβούν τις 
96 ανά εργαζόμενο, κατά περίπτωση, για το κάθε εξά¬ 
μηνο του 2015. 

Τέλος επισημαίνεται ότι: οι (3) Καταμετρητές υδρομέ¬ 
τρων, οι (5) Υπάλληλοι γραφείου και ο (1) Αποθηκάριος 
υλικών επιτρέπεται μόνο η καθιέρωση απογευματινής ερ¬ 
γασίας και όχι Κυριακών, Εξαιρέσιμων και νυχτερινών ωρών. 

Από την απόφαση αυτή προκαλείται δαπάνη ύψους 
55.000,00 €, η οποία βαρύνει τους: 

Κωδ. 60.00.151, για ποσό 5.000,00 € 

Κωδ. 60.00.251, για ποσό 40.000,00 € 

Κωδ. 60.00.351, για ποσό 10.000,00 € 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Μυτιλήνη, 11 Μαρτίου 2015 
Ο Πρόεδρος 
ΔΗΜΗΤΡΗΣ ΑΚΡΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ·) 


Ηλεκτρονική Διεύθυνση: ή1ίρ://νννννν.β1.9τ - β-πταϊΙ: ννβόπΐ3δ1βΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020060815041 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































